O rey amenistaba financiación pa os gastos d'a Corona. En prencipiar as sesions d'as Cortz Chenerals de Monzón, catalans y mallorquins ufrioron l'aduya economica a o rei pa que podese rematar as suyas guerras contra Castiella y Francia y, con a fin de recuperar-la, creyoron una institución recaptatoria, o impuesto de Cheneralidatz, que sería aplicau en todas as mugas d'os estaus privativos d'a Corona d'Aragón. Ista institución fiscal con o tiempo desarrollaría, en os encargaus de replegar o impuesto, unas competencias que fuoron desarrollando-se en deputacions con cada vegada más poders, ya no nomás fiscals, sino politicos, as Deputacions d'o Cheneral u Cheneralidatz, que rematoron constituyindo a Cheneralidat d'Aragón, a de Valencia y a de Catalunya.